cyanic-selkie/wikianc huggingface dataset:
Maalides head
Igal aastal on toimunud näitus-kontserdid, mis lõpevad tehtud tööde oksjoniga. 2016. aastal toimus näitus Kultuurikatlas, kus esinesid Kaire Vilgats, Dagmar Oja, Annabel Guitar, Mikk Kaasik ja Marilyn Jurman. 2017. aastal toimus näitus Wabaduse kohvikus, kus esinesid Liina Ariadne Pedanik ja Gertu Pabbo.
Alu mõis
Mõisakompleks
pisi|Alu mõisa härrastemaja Mõisa härrastemaja ehitustööd algasid 1862. aastal arhitekt Paul Alischi, kes oli ka Kreenholmi Manufaktuuri arhitekt, projekti järgi. Hoone valmis 1875. aastal, saades oma lõpliku kuju Friedrich Modi projekti järgi. Viiekorruselise nurgatorni, sakmelise rinnatise ja kuubikukujulise vormiga uusgooti stiilis ehitis on mõjutatud keskaegsest linnusearhitektuurist.
Välistav disjunktsioon
Tehte XOR eitus on loogiline ekvivalents, mille väljund on tõene parajasti siis, kui mõlemad sisendid on tõesed.
Ferrara hertsogkond
Renessanss
Alfonso II tõstis Ferrara hiilguse selle kõige kõrgemasse punkti ja oli poeetide Torquato Tasso ning Giovanni Battista Guarini ja filosoof Cesare Cremonini patroon, soosides sarnaselt tema dünastia teiste printsidega kunsti ja teadust. Tema valitsemise ajal arenes Ferraras taas välja külluslik õukond, millel oli muljet avaldav muusikaline koosseis ning millega võisid Itaalias võistelda vaid naabruses asuv Veneetsia ja sellised traditsioonilised muusikakeskused nagu Rooma, Firenze ja Milano. Sellised heliloojad nagu Luzzasco Luzzaschi, Lodovico Agostini ja hiljem Carlo Gesualdo esindasid Ferraras töötavate heliloojate avangardistlikke kalduvusi, kirjutades teoseid andekatele virtuooslikele artistidele, sealhulgas tuntud Ferrarast pärit professionaalsete naislauljate grupile, mida tuntakse nimetusega concerto di donne; eriti kuulsad olid naislauljad Laura Peverara, Anna Guarini ja Livia d'Arco. Helilooja ja muusikateoreetik Vincenzo Galilei (Galileo Galilei isa) kiitis Luzzaschi teoseid ja Luzzaschiga koos õppis Ferrara päritolu muusik Girolamo Frescobaldi.
William Gallas
Koondisekarjäär
2010. aasta MM-il mängis Gallas kõik Prantsusmaa kohtumised kaasa algusest lõpuni. Prantsusmaa viigistas Uruguayga 0:0, kaotas siis Mehhikole 0:2 ja Lõuna-Aafrikale 1:2 ning langes välja.
John Boyne (kunstnik)
John Boyne (u 1750 Downi krahvkond, Iirimaa – 1810) oli Põhja-Iirimaalt pärit kunstnik (akvarellist).
IT audit
Infotehnoloogia laialdane rakendamine ettevõtete ja asutuste informatsiooni töötlemisel on märkimisväärselt muutnud auditi sooritamisele esitatavaid nõudmisi. Kuigi üldpõhimõtted ei ole muutunud, tuleb lisaks traditsioonilise audiitorkontrolli läbiviimisele anda hinnang ka kasutatava infosüsteemi usaldusväärsuse ja turvalisuse kohta, kaasa arvatud selle seostele automatiseerimata protsessidega ja organisatsioonilise struktuuriga. Selliseks tööks on tarvis laialdasi infotehnoloogia alaseid teadmisi ja kogemusi, kuid samas ka arusaamist üldistest auditi sooritamise põhimõtetest. Auditiplaan ei tohiks olla jäik ja muutumatu. Olude muutudes või ootamatute tulemuste ilmnedes auditi läbiviimisel tuleb esialgset plaani korrigeerida.
CISA serfitikaat
ISACA (2016) järgi on nõuded sertifikaadi saamiseks viis aastat töökogemust infosüsteemide audiitorina. Kolm aastat infosüsteemide auditeerimise töökogemust saab asendada järgnevalt :
Kastryčnickaja metroojaam
Jaama on rajatud raudbetoontarinditest ja on tavapärasest kõrgema ootesaaliga (6,4 m). See on ka üks sügavamal asuvaid Minski metroo jaamasid, see asub 25 meetri sügavusel maa all. Kastryčnickaja metroojaam on pühendatud Oktoobrirevolutsiooni sündmustele Valgevene territooriumil ja on vastavalt ka kujundatud. Jaamale annavad oma näo korrapäraselt paigutatud laiade tähekujuliste kapiteelidega sambad, mille nurkades paiknevad merevaigukarva valgustid. Seintel ja sammastel on valge marmor, põrandal punased lihvitud graniitplaadid. Jaama sissepääsude juures on seintel kaks temaatilist pannood.
Graziano Pellè
Graziano Pellè (sündinud 15. juulil 1985) on Itaalia jalgpallur. Ta on Itaalia jalgpallikoondise ja Hiina klubi Shandong Luneng ründaja.
Järva-Madise kihelkond
Järva-Madise kihelkond (saksa keeles Kirchspiel St. Matthäi, lühend JMd) on ajalooline kihelkond Järvamaal ja Järva kreisis Eestimaa kubermangus.
Boyne
Vaatamata lühidusele on Boyne'i jõgi tähtis nii Iiri ajaloo ja arheoloogia kui ka mütoloogia seisukohalt. See möödub muistsest Trimi linnast, Trimi kindlusest, Tara mäest (Iiri suurkuningate muistsest pealinnast), Navani linnast, Slane'i mäest, Newgrange'ist (ehk Brú na Bóinne'ist), Mellifonti kloostrist ja Drogheda linnast. Boyne'i orus paiknevad ka sellised ajaloolised ja arheoloogilised huviväärsused nagu Loughcrew ja Kells ning mitmed keldi ristid ja kindlused. 1690. aastal toimus Boyne'i jõe kaldal Drogheda lähedal Boyne'i lahing, üks olulisemaid lahinguid Kahe Kuninga sõjas (1689.–1691. aasta ülestõus).
Samādhi
Budism
Tipitakas leidub õpetusi rahu (samatha-bhāvanā) ja läbinägemise (vipassanā-bhāvanā) arendamiseks
Harry von Pistohlkors
Tegevus mõisaomanikuna
1902. aastal ostis ta Tartu lähedal Vorbuse mõisa. Ta laiendas seda oluliselt ja korraldas selle põhjalikult ümber. Selle tulemusel õnnestus tal oma tulusid kolmekordistada. 1916. aastal rüüstasid mõisa aga Vene sõjaväelased ja ta müüs selle ära. 1917. aastal ostis ta Läänemaal Voose, Massu ja Mõisaküla mõisad, mis võõrandati tema käest 1919. aastal.
Interkosmos
pisi Interkosmos (vene keeles Интеркосмос) oli Nõukogude Liidu kosmoseprogramm, milles osalesid Nõukogude Liidu liitlased Nõukogude Liidu kosmoseprogrammis. Kuigi enamik programmis osalenuid olid sotsialistliku orientatsiooniga riigid (nii Varssavi Pakti ja Vastastikuse Majandusabi Nõukogu liikmed kui ka mitteühinemisliikumise liikmed), osalesid programmis ka kapitalistlikud riigid, nagu Suurbritannia, Prantsusmaa, Jaapan ja Austria. Osalema kutsuti ka Soome, kuid Soome keeldus.
Wiedau
Ajalugu
Suguvõsa kohta on esimesi teateid XVII sajandi algusest, mil Riias elas Albrecht Wydow (maeti 1617). Tema poeg oli ilmselt Berendt Wiedau (u 1565/1675−1646), kellega algab allikaliselt tõendatud perekonnaliin. Tema järeltulijad olid Riias kaupmehed ja mitu Wiedaud tõusis selle linna rae liikmeteks. Riia bürgermeister Melchior Wiedau (1679−1740) tõsteti 1738. aastal Püha Rooma keisririigi aadliseisusse (rüütlid). 1790. aasta paiku kanti suguvõsa Liivimaa kubermangu aadlisuguvõsaraamatusse ja 1797. aastal immatrikuleeriti Liivimaa rüütelkonna matriklisse. Suguvõsa kustus meesliinis 1915. aastal.
Püha Martini kirik
Püha Martini kirik on paljude kirikute nimi, mis on nime saanud Püha Martini järgi.
London Aquatics Centre
Olümpiamängude järel vähendati hoone suurust.
Baniškės
Linnaossa jääb Baniškėse kalmistu. Baniškės asub Kaira oja kaldal, sinna jääb Kairėnai järv. Linnaosa on aianduskooperatiivide piirkond.
Novoje Garkolovo
Novoje Garkolovo (vene keeles Новое Гарколово; soome keeles Uusi-Harkkola; isuri keeles Iljasta) on küla Venemaal Leningradi oblastis Kingissepa rajoonis Soikino poolsaarel. Küla on ajalooliselt asustanud isurid. Kihelkondlikult kuulus see Soikkola kihelkonda.
Külas elab 5 inimest (2070).
Gerhard Normann
Oli 1922–1934 Harju-Jaani Ristija Johannese koguduse õpetaja, 1934–1939 teenis ta Paide Saksa Püha Risti kogudust.
Lahkus aastal 1939 Saksamaale. Perioodil 1939–1945 oli ta algul pastor Gostingenis (praegu Gostyń Suur-Poola vojevoodkonnas), hiljem Koschminis (praegu Koźmin Wielkopolski Krotoszyni maakonnas Suur-Poola vojevoodkonnas). 1945–1950 oli ta pastor Heiligenthalis Mansfeld-Südharzi kreisis Saksi-Anhalti liidumaal. Aastatel 1950–1961 oli ta pastor Horsmaris Mühlhauseni lähedal (Unstrut-Hainich-Kreisis Tüüringi liidumaal). Aastal 1961 jäi ta emerituuri, elades Uenglingenis (Stendali linnaosas) Saksi-Anhalti liidumaal), kus ta ka suri.
Erich Erilt
Ta on maetud Viru-Jaagupi kalmistule.
Jaan Kivistik (põllumajandusteadlane)
Jaan Kivistik (sündinud 11. augustil 1933) on eesti põllumajandusteadlane.
Jevgeni Morgunov
Elukäik
1970.–1980. aastatel mängis ta peamiselt kõrvalosades. Tuntuim film sellest perioodist on "Pokrovski väravad". Nõukogude Liidu lagunemise järgsel ajajärgul pakuti talle rohkem rolle, kuid peaosi ta ei saanud. Seeläbi jäi ta vene kinokülastajale endiselt Bõvalõiks ('kogenud mees'), mehemürakaks, kes ei hiilanud vaimuoskustega, vaid meenutas tavalist vene "mužikki". Oma tööalast kibestumist väljendas teravate väljaütlemistega nõukogude filmitööstuse kohta.
Harrastused
Ta tundis tõsist huvi klassikalise muusika vastu. Morgunovi lemmikheliloojad olid Pjotr Tšaikovski, Sergei Rahmaninov jt. Kuigi ta polnud muusikat õppinud, suutis ta klaveril ette kanda klassikalisi teoseid.
Idomeneus
Pärast sõja lõppu jäi Idomeneuse juhitud laevastik koduteel tormi kätte, milles hävisid 79 laeva 80-st. Idomeneus tõotas pääsemise puhul ohverdada Poseidonile esimese Kreetal kohatud elusolendi. Selleks osutus ta aga enda poeg Idamantes. See, kas ta poja ohverdas või mitte, on loo eri versioonides esitatud erinevalt. Ühes versioonis oli kogu ta pere valmis end ohverdama, misjärel Poseidon leebus ja jättis kõik ellu. Enamikus müüdiversioonides pagendati Idomeneus Kreetalt: kas tegeliku pojatapu tõttu või seepärast, et vahepeal oli võimu enda kätte haaranud uus valitseja Leukos. On säilinud ka versioon, mille järgi Idomeneus lihtsalt naasis Kreetale ja valitses seal rahus kuni surmani.
Eksoplaneet
Kepleri kosmoseteleskoobiga on avastanud paar tuhat võimalikku eksoplaneeti, millest 11% võib olla väärpositiivne tulemus. Keskmiselt on iga tähe kohta vähemalt üks planeet. Umbes iga viienda päikesesarnase tähe ümber tiirleb elu võimaldavas piirkonnas, maasuurune planeet. Arvatakse, et lähim selline täht asub Maast 12 valgusaasta kaugusel. Oletades, et Galaktikas on 200 miljardit tähte, tähendab see, et Galaktikas võib olla 11 miljonit elu võimaldavat maasuurust planeeti; kui nende hulka lugeda ka punased kääbused, tõuseks planeetide arv 40 miljonini. Ematäheta planeete võib Galaktikas olla triljoneid.
Viis takistust
Ülevaade
Enam-vähem samas järjekorras loetletud takistajate ühiseks põhjuseks nimetatakse enamasti rumalust.
Leo Rwabwogo
Rwabwogo sai kärbeskaalus (kuni 51 kg) 1968. aasta México olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Artur Olechile (Poola) ja 1972. aasta Müncheni olümpiamängude poksivõistlustel hõbemedali, kaotades finaalis kuldmedali- ja olümpiavõitjale Georgi Kostadinovile (Bulgaaria).
Pjotr Izvolski (1863−1928)
Päritolu ja haridus
Põlvnes XV sajandi 2. poolel Poolast Venemaale elama asunud aadlisuguvõsast. Tema isa oli tõeline riiginõunik Pjotr Aleksandrovitš Izvolski (1816−1888), kes teenis järgemööda Irkutski, Jekaterinoslavi ja Kurski tsiviilkubernerina. Tema ema oli Jevdokia Grigorjevna Geželinskaja (1832−1907). Astus Peterburi ülikooli ajaloo-filoloogia teaduskonda, kus õppis aastani 1886. Oli Itaalia Pisa ülikooli stipendiaat. 1887. aastal kaitses ta Peterburi ülikooli juures kandidaadi kraadi.
Riigiteenistuse algus 1886−1891
Pärast ülikoolistuudiumi lõppu astus 1886. aastal Venemaa tsiviilteenistusse. Teenis esmalt välisministeeriumi sisesuhete departemangus, kuid juba järgmisel aastal viidi üle siseministeeriumi käsutusse. Alates 1888. aastast oli ta Kaukaasias tsiviilosakonna peaülema juures VII klassi eriasjade ametniku kohusetäitja.
Sinodi ülemprokurör 1906−1909
1906. aasta juulis nimetati ta Venemaa õigeusu kiriku juhiks ehk sinodi ülemprokuröriks (tema kandidatuuri seadis üles tema vend Aleksandr). Selles ametis toetas ta kiriku iseseisvust.
Xylophis
Xylophis on maoperekond.
Delaware'i maakond (Indiana)
Delaware'i maakond (Delaware County) on maakond Ameerika Ühendriikides Indiana osariigis.
Rahvastik
Arvestuslik rahvaarvu muutus (1. juuli seisuga) :
Diolkos
Väljakaevamine
pisi|Kalda erosioon Diolkose lääneotsas Kórinthose kanali peainsener Béla Gerster uuris põhjalikult maakitsuse topograafiat, kuid ei leidnud Diolkost. Tõenäoliselt identifitseeris iidse tee varemed esimesena saksa arheoloog Habbo Gerhard Lolling 1883. aasta Baedekeris. James Frazer mainis oma kommentaarides Pausaniase tööde kohta iidset teed üle maakitsuse. Harold North Fowler leidis 1932. aastal läänepoolse kai osi.
Teised samanimelised laevarajad
Peale Kórinthoses asunud Diolkose on napid kirjalikud andmed veel kahe laevade jaoks ehitatud maismaatee kohta, mis kandsid sama nime ja asusid mõlemad Rooma-aegses Egiptuses. Arst Oribasius (~320–400 pKr) viitab kahele lõigule oma 1. sajandist pKr pärineva kolleegi Xenocratese töödes, mis räägivad "diolkosest" Aleksandria sadama lähedal, võimalik, et Pharose saare lõunatipu juures. Ptolemaios (83–161) mainib ühes oma geograafiast rääkivas raamatus veel ühte "diolkost", mis ühendas osaliselt sooldunud Niiluse valesuuet. Ei Ptolemaios ega Xenocrates kirjelda mainitud teid detailselt.
Tarmo Tuule
Tarmo Tuule esikraamat, vemmalvärsse sisaldav luulekogu “Mine värsse! Tuuletused 1992–2012” ilmus 2013. aastal. Pärast seda on Tuule avaldanud lasteraamatuid ja ühe koomiksiraamatu. Koos Piia Maistega on loonud karikatuure. Tema lastejutte ja luuletusi on ilmunud ajakirjades Täheke ja Pere ja Kodu. Ta on osalenud ka mitme populaarse lauamängu loomisel.
Alternatiivsed parempoolsed
Termini päritolu
Ingliskeelset uudiskeelendit "Alt-right" kasutas veebiajakirja Slate väitel esimesena 2008. aasta novembrikuus paleokonservatiivist filosoof Paul Gottfried, kuid tihti peetakse termini loojaks ka USA-s asuva valgete ülemvõimu pooldava mõttekoja National Policy Institute juhti Richard B. Spencerit , kes hakkas seda kasutama 2010. aastal oma veebilehel AlternativeRight.com.
Saja-aastane Horvaatia-Osmanite sõda
Taust
Kuningas Mátyás Hunyadi ootas, kuni enamik Osmanite vägesid piirkonnast lahkub. 1463. aasta sügisel juhtis Hunyadi armeed ja vallutas osa Põhja-Bosniast ning Vrbasi ja Usora jõe äärsed linnad, sealhulgas Jajce kindluse detsembris, pärast kolmekuulist piiramist. Horvaatia ban Stjepan III Frankapan võttis Hunyadi kampaaniast osa. Sultan Mehmed ei reageerinud rünnakule kohe. Ta rajas endise Bosnia kuningriigi territooriumile Bosnia sandžaki, millest sai alguspunkt Osmanite rünnakule Horvaatiasse. Hunyadi määras kaitse korraldamiseks Bosnia kuberneriks Slavoonia aadliku Imre Zápolya.
Knini langemine
thumb|right|upright|[[1527. aasta valimised Cetinis|Cetini harta 1. jaanuarist 1527]]
Flavonoidid
Biosüntees
Flavanoonilt viivad erinevad rajad flavoonide, flavonoolide, isoflavoonide ja antotsüaniidideni.
Funktsioonid taimedes
Flavonoididel on taimedes mitmesuguseid funktsioone. pisi|[[Kolmevärviline lehtertapp|Kolmevärvilise lehtertapi sinine õievärv põhineb kromofoori hüdrolüütilise lagunemise eest kaitsvate antotsüaniidide ja hüdroksükaneelhapete koosmõjul. Neid ühendavad sahhariidirühmad. ]] Flavonoidid on tähtsaim õiepigmentide rühm ja nende funktsioon on tolmeldajate ligimeelitamine. Antotsüaniidide värvigamma ulatub oranžist siniseni. Kõikides antotsüanidiine sisaldavates õites on ka flavoone ja/või flavonoole, mis antotsüanidiine stabiliseeriva, suuremas kontsentratsioonis aga nihutavad õie värvust sinise suunas. Kollast õievärvust põhjustavad flavonoidid (näiteks gossüpetiin ja kvertsetagetiin) harvem, nimelt harilikul puuvillapõõsal, varretul priimulal ja mõnda liiki korvõielistel, näiteks krüsanteemil Chrysanthemum segetum. Mõnda teist liiki korvõielistel, näiteks neiusilmadel ja daaliatel, ja veel üheksal sugukonnal tingivad kollast õievärvust halkoonid ja auroonid. Sageli esinevad korvõieliste puhul kollased flavonoidid koos samuti kollaste karotenoididega. Valget õievärvust tingivad 95% juhtudest flavonoidid: flavoonid, näiteks luteoliin ja apigeniin, ja flavonoolis, näiteks kamferool ja kvertsetiin, kusjuures flavonoolid neelavad pisut pikemalainelist valgust.
Prantsusmaa peaminister
Prantsusmaa peaminister (le Premier Ministre de la République Française) on Prantsuse Vabariigi (Viies Vabariik) Ministrite Nõukogu esimees (valitsusjuht). Riigipea on Prantsusmaa president. Prantsusmaa Teises, Kolmandas ja Neljandas Vabariigis kutsuti valitsusjuhti Ministrite Nõukogu President (Président du Conseil des Ministres).
Nimetamine
Peaministri nimetab Prantsusmaa president. Kuna Prantsusmaa Rahvusassamblee võib usaldushääletusega jõustada valitsuse tagasiastumise, peab peaministri valik kajastama enamust assambleel. Olukorda, kus president ja peaminister on vastasparteidest, kutsutakse "vabaabieluks".
Karam Jābir
Ta võitis kuldmedali 2004. aasta suveolümpiamängudel, alistades Kreeka-Rooma maadluse kuni 96 kg kaalukategoorias (poolraskekaalus) finaalis grusiini Ramaz Nozadze.
Alfons Luczny
Alfons Luczny (4. juuni 1894 Katscher – 12. august 1985 Einbeck) oli Saksa ohvitser, Luftwaffe kindralleitnant.
Jõudlus
Sõna on kasutusele ka terminina.
Takenoshin Nakai
1927. aastast õpetas ta oma alma mater ' is Tōkyō Ülikoolis (tänapäevane nimetus).
Genta Miura
Koondisekarjäär
Jaapani jalgpallikoondises on ta alates 2017. aastast mänginud 7 mängu.
Duboisi maakond
Rahvastik
Arvestuslik rahvaarvu muutus (1. juuli seisuga) :
Mai 2023
2023. aasta mai algas esmaspäeval ja lõppes 31 ööpäeva hiljem kolmapäeval.
Sekundaarradar
pisi|Sekundaarradar Sekundaarradar ehk sekundaarseireradar ehk SSR (ingl Secondary Surveillance Radar) on lennujuhtimises kasutatav radari süsteem, mis tuvastab õhusõiduki asukoha ning vajaliku info õhusõidukis oleva transpondri abil.
Päringurežiimid
Transpondri kood on 4-kohaline number, mis koosneb numbritest 0–7 ja mille tavaliselt määrab lennujuht. Seega on koodide vahemik 0000-7777 ja maksimaalne koodide arv on 84=4096. Lisaks transpondri koodile saadab transponder C-režiimis ka lennuki rõhkkõrguse 100-jalaliste sammudena.
Dopaminergilised süsteemid
pisi|Peamised dopaminergilised rajad inimajus Dopaminergilised süsteemid (ka dopaminergilisted projektsioonid või rajad) on juhteteed (komplekt projektsioonineuroneid) ajus, mis sünteesivad ja vabastavad neurotransmitterit dopamiin. Neurotransmittereid vabastatakse, et anda signaale edasi teistele närvirakkudele. Individuaalseid neuroneid nendes radades kutsutakse dopamiini neuroniteks. Dopamiini neuronitel on aksonid, mis kulgevad kogu raja pikkuses. Neuronite sooma toodab ensüüme, mis transporditakse mööda projektsiooniaksoneid nende sünaptiliste sihtkohtadeni, kus need ensüümid toodavad enamus dopamiini. Dopaminergiliste närvirakkude kehad sellistes alades nagu substantia nigra pars compacta (SNc) kalduvad olema pigmenteeritud musta pigmendi melaniini esinemise tõttu. Dopaminergilised rajad on seotud paljude funktsioonidega nagu näiteks täideviiv funktsioon, õppimine, tasu saamine, motivatsioon ja neuroendokriinne kontroll. Nende radade ja tuumade väärtalitlus võib olla seotud mitmete haiguste ja häiretega nagu näiteks Parkinsoni tõbi, aktiivsus- ja tähelepanuhäire (ADHD) , obsessiiv-kompulsiivne häire ja sõltuvus.
Regulatsioon
Ventraalne tegmentaalne ala ja SNc võtavad vastu sisendeid teistest neurotransmitterite süsteemidest, kaasa arvatud glutaminergilised sisendid, GABA-ergilised sisendid, kolinergilised sisendid ja sisendid teistelt monoaminergilistelt tuumadelt. VTA sisaldab 5-HT1A retseptoreid, mis avaldavad bifaasilist efekti impulsi edastamisele, madalad doosid  5-HT1A retseptori agonisti kutsuvad esile impulsi edastamise sageduse suurenemise ja kõrgemad doosid suruvad aktiivsust alla. 5-HT2A retseptorid, mis on ekspresseeritud dopaminergilistel neuronitel, suurendavad aktiivsust, samas  5-HT2C retseptorid kutsuvad esile aktiivsuse vähenemise. Mesolimbiline rada, mis projekteerub VTA-st nucleus accumbens 'isse on samuti reguleeritud muskariinsete atsetüülkoliini retseptorite poolt. Eriti inhibeerib dopamiini vabastamist muskariinse atsetüülkoliini retseptor M2-e ja muskariinse atsetüülkoliini retseptori M4-ja aktivatsioon, samas muskariinse atsetüülkoliini retseptori M1 aktivatsioon suurendab dopamiini vabastamist. GABA-ergilised sisendid striatumist vähendavad dopaminergilist neuronaalset aktiivsust ja glutaminergilised sisendid paljudest kortikaalsetest ja subkortikaalsetest aladest suurendavad dopaminergiliste neuronite impulsi edastamise sagedust. Endokannabinoididel ilmneb samuti olevat modulatoorne efekt dopamiini vabastamisele neuronitest, mis projekteeruvad VTA-st ja SNc-st. Noradrenergilised sisendid, mis tulenevad locus coeruleus'est, omavad eksitatoorset ja inhibitoorset efekti dopaminergilistele neuronitele, mis projekteeruvad välja VTA-st ja SNc-st. Eksitatoorsed oreksiinergilised sisendid VTA-sse saavad alguse lateraalsest hüpotalamusest ja võivad reguleerida VTA dopaminergiliste neuronite baasimpulsi edastust.
Vågani kirik
Saagade järgi rajas selle kiriku kuningas Øystein Magnusson aastal 1103. Algselt nimetati piirkonda kapellvåg, hiljem kabelvåg. Praegune kirik pühitseti sisse aastal 1898.
Villem Raami preemia
Villem Raami preemia (ka Villem Raami fondi stipendium) on Villem Raami mälestuseks antav teadusauhind, mis antakse möödunud viie aasta jooksul Eesti keskaja kunstiajaloo uurimisel silma paistnud teadlasele.
Juhan Leinberg
Maltsvetlaste usuliikumine
Vastuolud vennastekogudustega viisid 1858. aastal poliitilises kihutustöös süüdistatud Leinbergi arreteerimiseni. 1859. aastal Leinberg vabastati, sest tema usulised vaated leiti pühakirja ja luteri usu tõekspidamistega kooskõlas olevat. Leinberg määrati adrakohtuniku v. Tritthoffi ja pastor Eduard Ahrensi erilise valve alla vallakooliõpetajaks Kuusallu, kus ta konflikt luteriusu peavoolulistega jätkus. Leinbergi karismaatiline stiil ning konflikt võimudega, kes rahva silmis temast jagu saada ei suutnud, leidsid tema sõnumile palju poolehoidjaid. 1860. aastaks oli tema jüngritest Kuusalu kihelkonnas ja Järvamaal tekkinud 300 meeltparandanud perekonnast koosnenud maltsvetlaste sekt.
Jalgelevo
Külas elab 1876 inimest (2017).
Kosmoglott
Kosmoglot(t) oli 1916. aastal Peterburis loodud ja 1921 Tallinnas taasrajatud tehiskeelte huvilisi koondanud ühing.
Moskva puiestee
Moskva puiestee on tänav Tallinnas Lasnamäe linnaosas Mustakivi asumis.
Viimsi raamatukogu
Aastad 1940–1975
1948. aastast asus Viimsi raamatukogu tööd juhtima Elena Benno (end Helene Benno), kelle eesrindlik töö on ära märgitud 13. jaanuaril 1953. aastal ilmunud Harju Elu veergudel: „… aktiivne ühiskondlikest üritustest osavõtt on sm Bennol võimaldanud koguda raamatukogu juurde laialdase aktiivi /…/ raamatuid viivad lugejaile koju raamatukogu aktivistid, kellest tublim sm Kollo viis möödunud aastal lugejaile koju üle 60 raamatu.“ Ideoloogiaasutusena pidi raamatukogu tol ajal tõhusalt kaasa aitama nõukoguliku kirjanduse tutvustamisele ja populariseerimisele ning töötajate kasvatamisele kommunismiideede vaimus. Ideelagedat kirjandust peeti kahtlaseks, see oli keelatud ja selle omamine karistatav.
Aastad 1976–1990
Raamatukogu järgnevaid aastaid mõjutas eelkõige Eesti NSV aegne rahvaraamatukogude tsentraliseerimine. Nimelt anti Viimsi külaraamatukogu üle Kirovi-nimelisele näidiskalurikolhoosile, kes omaniku ja rahastajana kujundas raamatukogust kolhoosi esindusasutuse. Raamatukogu hakkas kandma nime S. M. Kirovi nimelise kalurikolhoosi raamatukogu (kuni aastani 1990). 1976. aastal sai raamatukogu kalurikolhoosi keskuses raamatukogu tarbeks projekteeritud ja sisustatud ruumid. Eestis ei olnud tol ajal palju raamatukogusid, millel oleksid olnud nii esinduslikud ruumid ja sisukas töö. Võib julgelt öelda, et see oli Viimsi raamatukogule edukas aeg. Ruumid mahutasid 8000 köidet kirjandust, lugemissaalis oli 31 kohta ning perioodika lugemistoas 8 kohta. Lastele oli raamatukogus sisustatud rõõmsate värvide ja eritellimisel valmistatud mööbliga raamatutuba. Hoone siseviimistlus oli tolle aja kohta huvitav, eriti muljetavaldav oli lugemissaali ja trepikoja vaheline vitraaž. Raamatukogu kogu moodustasid Viimsi külaraamatukogust ülevõetud teavikud ja Kirovi-nimelise näidiskalurikolhoosi tehnikakirjandus. Oma töödest ja tegemistest pidi raamatukogu aru andma kolhoosi kultuuriosakonnale, kolhoosi juhatusele ja parteiorganisatsioonile ning igal aastal tuli esitada aruanne Harju rajooni keskraamatukogule. Raamatukogu töö aluseks said perspektiiv- ja kvartaliplaanid ning aastaplaanid. Põhialuseks töö planeerimisel olid NLKP suunised ja kolhoosi ees seisvad ülesanded. Kolhoosiga sõitsid tutvuma turismigrupid ja delegatsioonid üle Nõukogude Liidu.
Kolhoosiraamatukoguks saamisest alates alustati süstemaatiliselt kolhoosi profiilile vajaliku eksemplaarsuse ja temaatilise koostisega raamatute kogu loomist. See toimus nii üleliiduliste kui ka vabariiklike temaatiliste plaanide alusel koostöös majandi spetsialistidega. Kogu komplekteerimisel olid prioriteediks kalakasvatus, laevaehitus, toiduainetetööstus, masinaehitus ja teised Kirovi-nimelises näidiskalurikolhoosis viljeldavad valdkonnad. Loomulikult pidi komplekteerima kogu parteilise ja ideoloogilise kirjanduse. 1970. aastatel oli kogu komplekteerimise eripäraks nimetuste suur eksemplaarsus, mis aga aastatega muutus – nimetuste arv suurenes ja eksemplaride arv vähenes. Oluline rõhk oli venekeelsel kirjandusel. Komplekteerimise allikateks olid Bibkollektor, raamatukauplused, Raamat Postiga, Harju keskraamatukogu vahetusfond asukohaga Keilas ning mitmed annetused. Sagedased kinkijad olid väliskülalised (sakslased, ameeriklased, rootslased jt), kelle kingitud raamatud puudutasid nende maad, rahvast ja kultuuri. Annetajate hulka kuulusid ka mitmed väliseestlased, kes kunagi Viimsis sündinud või elanud. Suurima arvu raamatuid annetas Hilda Uukareda. Raamatukogus koostati kõik vajalikud kataloogid: alfabeetiline, süstemaatiline ja pealkirjade kataloog. Lisaks Kirovi-nimelise kalurikolhoosi keskuse raamatukogule töötasid vaadeldaval perioodil filiaalid Kolgal, Kaberneemes ja Pärnu pansionaadis. Rändkogud olid organiseeritud baaslaeval Miidurand ja teistel kalalaevadel. Käsikogud olid antud kasutamiseks Viimsis asuvale projekteerimisbüroole ja Viimsi haiglale. Raamatukogu oli avatud esmaspäeval, teisipäeval, neljapäeval ja reedel kella 10–18, kolmapäeval kella 13–18, iga kuu viimasel reedel oli sanitaarpäev. Laupäev ja pühapäev olid puhkepäevad. Kuigi venekeelseid teoseid oli kogus eestikeelsetega võrdselt, loeti viimaseid siiski enam. Populaarsed olid A. H. Tammsaare, J. Smuuli, A. Hindi, E. Vilde teosed. Palju laenati teaduskirjandust, kuigi ühiskondlik-poliitilist kirjandust propageeriti ohtralt. Kuna huvi nende vastu ei olnud piisavalt suur, siis plaanide täitmise huvides laenutati neid raamatuid kohustuslikus korras: anti teistele laenutatud raamatutele kaasa.
Raamatukogus moodustati klubi ROPS (Raamat On Parim Sõber). Klubi toimimise põhimõtteks oli kohtumine kirjanikega ja elav vestlus valitud raamatu teemal. Raamatukogu ürituste ajal toimus alati raamatumüük, mis soodustas nendest suuremat osavõttu, kuna sel ajavahemikul oli raamat defitsiitne kaup. Klubiüritusi toimus aastatel 1976–1990 kokku 640. Vormiliselt olid need ajastule omaselt poliitiliselt korrektsed, kuid üldkultuuriliselt harivad. Kõik kirjandusõhtud olid ette valmistatud põhjalikult kaalutletud kirjandusvalikuga ja hästi kujundatud raamatunäitusega. Kolhoosi palgal olid kutselised kunstnikud, kes kujundasid kõik raamatunäitused ja tegid muid raamatukogus vajalikke kujundustöid. Perioodi 1976–1990 võib Viimsi raamatukogu arenguloos hinnata edukaks. Raamatukogu sisuline töö oli kõrgetasemeline, kuna kõik töötajad olid raamatukogundusliku haridusega. Raamatukogu areng oli vastavuses Kirovi-nimelise näidiskalurikolhoosi eesmärgiga – kolhoosis pidi olema kõik parim, nii ka raamatukogus. Kuigi tol ajal olid raamatukogud ideoloogiaasutused, suutis tollane raamatukogu juhataja Asta Joost oma suurejooneliste kirjandusõhtutega tutvustada eesti kultuuri ja kirjandust. Arhiivimaterjalide ja mälestuste põhjal võib järeldada, et kirjandusõhtud olid lugejate seas populaarsed. Ürituste head taset näitab ka see, et Martin Viirandi juhtimisel salvestati enamik Eesti Raadio kirjandussaadetest just Viimsi raamatukogus. 1990. aasta alguseks kasvas raamatute arv enam kui 24 000 eksemplarini. Samas lugejate arv kasvas 497st enam kui 5000ni (nimetatud näitarvud on esitatud koos filiaalidega Kolgal, Kaberneemes, Pärnu pansionaadis ja rändraamatukogudega kalalaevadel). Raamatukogu töö oli ka laiemalt hinnatud, nii võideti 1980. aastatel rahvaraamatukogude vaheline sotsialistlik võistlus ja saadi teenitult autasustatud.
Aastad 2011–2017
2011. aasta ei toonud Viimsi raamatukogule hüppelist arengut. Tegeleti teeninduskorralduse parandamisega ja kogude korrastamisega: lõpetati teavikute inventuur, täpsustati teadmiskirjanduse liigitust. Prangli raamatukogus jätkati teavikute sisestamist e-kataloogi ning kogu puhastamist sisult vananenud ja nõudluseta kirjandusest. Raamatukogu eelarve kasvas 3% (vahe majanduslanguse-eelse eelarveaastaga 2009. aastal –7%). Kahjuks ei võimaldanud eelarve väike kasv tõsta teavikute komplekteerimissummat. Sellest vajalikum oli investeerida töökeskkonda ja osta Viimsi raamatukokku jahutusseadmed, et suvise kuumalaine ajal tagada nõuetele vastav sisetemperatuur. Prangli raamatukogule paigaldati uued aknad. Viimsi raamatukogus vähenes peaaegu neljandiku võrra arvutitöökohtade kasutamine, kuna paljudel oli arvuti kodus olemas või tuldi raamatukogusse oma sülearvutiga. Mõnevõrra (4%) suurenes registreeritud lugejate arv. Kuna ka piirkonna elanike arv kasvas, siis sarnaselt 2010. aastaga kasutas Viimsi raamatukogu teenuseid iga kuues valla elanik. Laste osakaal kõigi registreeritud lugejate seas ei muutunud. Endiselt laenati Viimsi raamatukogust kõige enam ilu- ja lastekirjandust ning Pranglil enam perioodikaväljaandeid. 2012. aastal tegeldi peamiselt raamatukogu nähtavamaks muutmise ning reklaamimisega vallas ja internetis. Raamatukogule loodi Facebooki konto, täiustati kodulehte ning lisati Vikipeediasse raamatukogu ajaloo lühiülevaade. Töö tulemuslikumaks muutmiseks tehti 2012. aastal põhjalik raamatukoguteenuse kvaliteedi uuring nii Viimsi kui ka Prangli raamatukogus, mille analüüsi tulemusena hakati sama aasta lõpus raamatukogu arengukava koostama.
Foksterjer
Foksterjerist on aretatud näiteks brasiilia terjer, jaapani terjer, Jack Russelli terjer jt.
Vennad Paalbergid
Vennad Peeter ja Priit Paalberg on Eesti kurjategijad, kes said kurikuulsaks, kui nad arreteeriti kahe alaealise röövimise ja vägistamise eest. Neid kahtlustati ka veel mitmete hääletajate kadumise taga olekus, aga seda ei suudetud tõestada. 2002. aastal mõistis kohus mõlemad vägistamise eest 11 aastaks vangi.
Maloje Karlino
Küla on esimest korda mainitud 1817.
Süütenöör
Süütenööri läbimõõt on tavaliselt 5–6 mm ja selle püssirohusisaldus on umbes 6 g meetri kohta.
1914. aasta põlvkond
Eellugu
Esimese maailmasõja puhkemine oli 1914. aasta põlvkonna jaoks väga oluline sündmus. Kuigi sõjakoleduste all kannatasid peamiselt sõjas osalevate riikide noored, keda nimetatakse kadunud sugupõlveks, läks ka Hispaaniale neutraliteet kalliks maksma. See põhjustas tõsiseid sotsiaalseid, majanduslikke ja poliitilisi probleeme, näiteks 1917. aasta kriisi. 1914. aasta põlvkond kui kirjanduslik rühmitus sai alguse Poliitilise Hariduse Liidu (Liga de Educación Política) asutamisega. Selle raames pidas José Ortega y Gasset, hispaania tuntud filosoof ja esseist, 1914. aasta 28. märtsil Madridi Komöödiateatris aastakõne "Vana ja uus poliitika" ("Vieja y nueva política"). Kõnealune loeng leidis ulatuslikku vastukaja, tänu millele sai Ortega y Gasset juhtrolli Hispaania kirjanduselus. Seetõttu nimetatakse kõnealust generatsiooni mõnikord ka Ortega põlvkonnaks. 1914. aasta põlvkonna võtmesõnaks sai teadus. See aitas nii poliitikas, kultuuris kui ka ühiskonnas laiemalt täide viia Hispaania euroopalikustamist, mis oli kõnealuse põlvkonna üks põhiideesid. 1914. aasta põlvkond oli Hispaania ajaloos esimene kirjandusrühmitus, mis ei koosnenud ainult kirjandusmaailma kuuluvatest liikmetest: grupi esindajad olid tihtipeale ühtlasi aktiivsed poliitilises ja ühiskondlikus elus.
Liikmed
1914. aasta põlvkonnas oli märkimisväärne osa ka esimestel naistel, kes said omandada kõrgharidust. Nende hulka kuulusid María Goyri, Zenobia Camprubí, pedagoog María de Maeztu ning paradoksaalsed feministid Clara Campoamor ja Victoria Kent. Vaatamata naiste aktiivsusele olid nad vaieldamatult meesliikmete, sageli ka oma abikaasade varjus. Nii jäid näiteks María Goyri ja Zenobia Camprubí oma kaaslaste Ramón Menéndez Pidali ja Juan Ramóni varju.
Mika Myllylä
Myllylä hakkas MK-etappe sõitma 1991. aasta lõpul. 7. detsembril tuli ta Kanadas Silver Staris 10 km klassikalises stiilis 27. kohale. 4. jaanuaril 1992 saavutas ta Venemaal Kavgolovos 30 km klassikas 15. koha ja 11. jaanuaril Itaalias Cognes 15 km vabastiilis 12. koha.
Kahe suurvõistluse vahelise aja kaks parimat tulemust olid Myllyläl 14. märtsil Norras Vangis 50 km klassikas saadud 12. koht ja 12. detsembril 1992 Austrias Ramsaus 10 km vabastiilis 4. koht.
1995. aasta MM-il Kanadas Thunder Bays osales Myllylä kolmel individuaaldistantsil. 9. märtsil 1995 tuli ta 30 km klassikas 4. kohale. 11. märtsil tuli ta 10 km klassikas Smirnovi ja Dæhlie järel pronksmedalile, kaotades Dæhliele poolteist sekundit. 13. märtsil toimus 15 km jälitussõit, kus Myllylä jäi 4. kohale, kuigi möödus Dæhliest. Teatesõidus saavutas Soome Norra järel ja Itaalia ees hõbemedali, aga Myllylä seal kaasa ei teinud.
1998. aasta taliolümpiamängudel Jaapanis Naganos võitis Myllylä 9. veebruaril avadistantsi, 30 km klassikat. 12. veebruaril tuli ta 10 km klassikas pronksmedalile Dæhlie ja Austria sportlase Markus Gandleri järel ning Smirnovi, Alsgaardi ja Jaak Mae ees. 14. veebruaril toimus 15 km vabastiilis jälitussõit, kus Myllylä langes 6. kohale, aga medalid läksid Alsgaardile, Dæhliele ja Smirnovile. Soome teatemeeskond saavutas Norra ja Itaalia järel pronksmedali ning Myllylä sõitis seal teist vahetust.
André Carrillo
André Martín Carrillo Díaz (sündinud 14. juunil 1991 Limas) on Peruu jalgpallur, kes mängib parema äärepoolikuna Saudi Araabia kõrgliiga klubis Al Hilal ja Peruu jalgpallikoondises.
Margai
Margai elutseb nii igihaljastes kui ka heitlehistes metsades ning veedab põhilise aja elust puu otsas, kus puhkab, jahib ja saab ka oma järglased.
Küpros (Rooma provints)
pisi|Küprose topograafiline kaart Rooma linnadega
Mündid ja majandus Rooma Küprosel
Linn oli Rooma keisririigi peamine majandusüksus; see võib suhelda oma ümbritseva põllumajandusliku tagamaaga kahel viisil. Esiteks omamoodi sümbioos, linn tegutseb ümberjaotamiskeskusena ja toodab kaupu, mida vajab seda toetav põllumajandusmaa. Teiseks palju parasiitlikum suhe, linnakeskus jaotaks põllumajanduse ülejääki, müües või kaubeldes teiste keskustega. Linna rolli määras selle lähedus olulisele kaubateele. Küprose suuremad rannikuäärsed linnad, mis näitasid sellist majanduskasvu, olid Paphos, Amathous ja Salamis.
Teed
Verstapostid on oluline allikas, sest nad annavad marsruudiinfot ja neid saab dateerida. Leitud ja registreeritud on 30 Rooma verstaposti. Enamus neist on mägipiirkondades ja kõik paiknevad rannikumaanteel, mis saart ümbritseb. Saare teistes piirkondades, kus ehitusmaterjale olid vähe, taaskasutati verstaposte. Verstapostide kirjed sisaldavad vahemaid ning valitsejate nimesid ja tiitleid, kes panustasid verstapostide paigutamisse. Nendest kirjetest võib järeldada ka muud liiki teavet. Näiteks on teada, et suur tee piki lõunarannikut oli osa keiserlikust teedevõrgust. Mitford kasutab kirjeid keisrite ja ülejäänud valitsuse teedes osalemise kirjeldamiseks. Ta ütleb, et kirjetest kerkib üles Rooma Küprose teedevõrgustiku kolm etappi. Esiteks, Augustus ja Titus on isehakanud teedesüsteemi loojad. Teiseks, Severuste perioodil anti teederemondi vastutus linnadele, samas prokonsul koordineeris nende tegevust. Kolmandaks oli poolteist sajandit stagnatsiooni ja verstaposte kasutati taas keiserlikuks propagandaks või lojaalsuse väljendamiseks.
Religioon ja keisrikultused
Palaipafose tempel oli keisrikultuse juhtiv keskus. 3. sajandi alguses pKr pühitseti Paphoses Rooma keisri Caracalla kuju. Aasta jooksul püstitati teine keisri kuju, seekord Palaipafoses. Kirjed vanalinnas viitavad sellele, et peale Aphrodite kummardati seal ainult Rooma keisrit. Isegi uues linnas oli jumalateenistus reserveeritud vaid vähestele jumalatele ja keisrile. Need jumalad olid tõenäoliselt Zeus Polieus, Aphrodite ja Hera, samas keisrit kummardati Severuste dünastia lõpuni – Septimius Severus oli viimane keiser, kes sundis valitsejakultust peale. Alates Augustusest esimese sajandi alguses tervitas Paphos keisrit elava jumalana ja kirjed tõestavad mitte ainult Paphose, vaid kõigi Küprose elanike tõotatud truudust uuele keisrile.
Kristluse sisseviimine ja levik
Aastal 45 pKr läks Paulus oma esimesele misjonireisile Küprosele koos põlise Küprose juudi Barnabasi ja Johannes Markusega. Alustades Antiookiast, reisisid nad Seleukia Pieria sadamasse ja edasi Salamisse kristlust jutlustama. Apostlite tegudes märgitakse, et Paphosesse reisides kohtasid Paulus ja Barnabas Rooma prokonsul Sergius Paulust ja juudi posija Elymas Bar-Jesust. Pauluse sõnu kuuldes jäi Bar-Jesus ajutiselt pimedaks, ja see tegu veenis Sergius Paulust kristlusesse pöörduma. Ta oli esimene Rooma kuberner, kes nii tegi.
Pärast tülisid Paulusega reisisid Barnabas ja Johannes Markus tagasi Küprosele oma teisele misjonireisile. Salamises jutlust pidades mõrvati Barnabas rühma juutide poolt. Johannes Markus mattis ta Matteuse evangeeliumi koopiaga, mida Barnabas alati kaasas kandis.
Peamised basiilikad ja kirikud
Kopetra antiikkülas Vasilikose orus on hilis-Rooma perioodist pärit kolme kiriku riismed. Esimene, väike basiilika, paiknes Sirmatas, pärit umbes 7. sajandi algusest. Basiilikas on krüpt kahe hauakambriga. Hauakambrite ehitusstiilid annavad aimu, et teine lisati hiljem, umbes 7. sajandi keskpaigas. Basiilika keskset hoovi ümbritsesid kolmest küljest toad, mis võisid olla seal elanud religioosse kogukonna elupaigad. Hoovinurka oli lõigatud ka loputuskast. Basiilika oli küla lähedal ja siiski eraldi, peegeldades varakristluse jumalikkuse vaimu. Teine kirik, mis asus Kopetrast lõunas, sarnanes Sirmata basiilikaga nii disainilt kui ka proportsioonidelt. Mosaiikpõranda riismed leiti pühapaigast, kuigi algne teema jääb saladuseks. Kolmas ja suurim kolmest kirikust asus Kopetrast kirdes. Arhitektuurne stiil sarnaneb kahe Kopetra kiriku omaga, kuid peegeldab ka paljusid kirikuid, mis on ehitatud üle kogu saare 5. ja 6. sajandil. Pühapaika katval kuplil oli kord värviline klaasmosaiik. Kõiki kolme kirikut hooldati ja kasutati tõenäoliselt seni, kuni need 7. sajandil maha jäeti.
Nea Paphos ("Uus Paphos")
Kaks väljakaevatud maja, Theseuse maja ja Dionysose maja, on mõlemad suured ja luksuslikud majad, veel üks märk, mis näitab, et Paphos oli väga rikas linn. Esimene kahest, Theseuse maja, oli avalik hoone, mis kuulus arvatavasti Rooma kubernerile Küprosel. See nimetati majast leitud 4. sajandist pärit mosaiigi järgi, millel Theseus tapab Minotaurost. Maja paiknes mitte kaugel loodesadamast. Peasissepääs on idast ja pearuum on lõunatiivas, koos kümblaga. Enamus mosaiigist on tugevalt kahjustatud ja maja väljakaevamine jätkub.
Salamis
Aastal 22 pKr oli Zeus Olympiuse tempel vaid üks kolmest templist kogu Küprosel, mis sai varjupaigaõiguse kinnituse. Siiski on Zeus Olympiusele ainult kaheksa hellenistlikku ja rooma viidet ning võrreldes Paphose populaarsusega ei olnud Salamise jumal keisrite ja nende perekondade hulgas lugupeetud. Nõib, et Salamis, erinevalt Paphosest, oli Rooma suhtes halb ja kasutas kuni Epifaniuse päevadeni Egiptuse, mitte Rooma keiserlikku kalendrit. Kuid keisreid austavad kirjed ei ole sugugi haruldased. Au on antud Augustusele, Livia Drusillale ja lapsendatud poegadele: Tiberiusele, Nerole, Vespasianusele, Hadrianusele, Pompeia Plotinale, Marcus Aureliusele ja Commodusele. Hadrianus oli eriti entusiastlik, kui tuli abi andma aastal 116 pKr Artemioni juudi ülestõusus hävitatud Salamisele. Salamis jagas Severuste floruite, mida tõestavad arvukad Severuste kirjed, millest üks teatab tethripponi püstitamisest, mis kandis Septimius Severuse, tema naise ja poegade kujusid. Sel ajal muudeti teatri orkester veemängude basseiniks. Linnast läänes laienesid suured kalmistud, kuid võrreldes arhailiste ja klassikaliste matustega on Rooma hauad märkimisväärselt tagasihoidlikud. Valitsejakultus oli Salamises silmapaistev, koos Rooma civitase väga ebaühtlase mõjuga. Linn sai vee Nero ajal kuulsast Chytri allikast, umbes 39 km kauguselt, kivisse raiutud kanali ja akvedukti kaudu.
Salamise hävitasid korduvad maavärinad 4. sajandi keskpaigas pKr, kuid ehitati kristliku linnana kiiresti üles Konstantinoopoli keisri Constantius II poolt – sellest linna uus nimi Constantia. See oli palju väiksem kui eelnev, koondunud ümber sadama ja kindlustatud müüridega. Mõned paganlikud avalikud hooned, mis asusid väljaspool kristliku linna piire, nagu gümnaasium ja isegi teater, ehitati osaliselt ümber, esimene kümblaks ja teine jäljendamist lavastama.
Kourion
Apolloni pühapaik, paiknedes ligikaudu 1,5 km Kourionist läänes, oli linna oluline tunnus, mida kirjeldatakse kui kõige muljetavaldavamat kultuskeskut Küprosel. Arvatakse, et see on ehitatud umbes aastal 65 või 66 pKr, Nero valitsemisajal, ja hävines kahtlemata tohutus maavärinas aastal 365 pKr. Esimesena avastas selle ja kaevas välja Louis Cesnola, kelle aruanne paigast osutus hindamatuks, kuna seda hiljem rüüstati ja kiviotsijate poolt hävitati. Kuigi Cesnola mainib oma aruandes kolonnide olemasolu, ei leidnud hilisemad väljakaevajad neist ühtegi. Hiljem taasavastas templi George McFadden, kelle suurim mõju Apolloni pühapaiga uurimisel oli tema avastus, et templil oli kaks faasi: üks hellenistlik ja teine Rooma. Kuid selle templi uurimise kõige olulisem kaastööline peaks olema Robert Scranton, kes tegi palju märkimisväärseid leide. See oli tema, kes vihjas, et templit ei ole kunagi täielikult ümber ehitatud, vaid selle esikülg on ümber ehitatud, sisemust jagatud ja põranda taset roomlaste ajal tõstetud. Kuigi templi täpse dateerimise kohta on veel mõningaid vaidlusi, usuvad paljud, et see on ehitatud Nero valitsemise ajal. Seda kinnitab asjaolu, et Nero ajal oli Kourioni suhtelise jõukuse aeg, mida tõestas asjaolu, et Kourioni teater ehitati ümber umbes aastal 64 või 65 pKr, vaid aasta või kaks enne templi ehitamist. Üldiselt tundub, et tempel moderniseeriti roomlaste ajal, kuid dramaatilisi muutusi ei ole tehtud. Voolav vesi (mida hakati pakkuma templile ja linnale Claudiuse valitsemise ajal) ja ruumi tihedam korraldus moodustavad kaks näidet Rooma templi moderniseerimisest. Tempel näib olevat olnud ka tugevate Lähis-Ida sidemetega, mida tõestavad mündid, arhitektuur ja keraamika. Tänu Kourioni sidemele Trajanusega kui Apollon Caesar koos Apollon Hylatesega, aitas ta kaasa mitmete struktuuride ehitamisele, sealhulgas Kourioni värav, SE hoone, kümbla, S hoone ja NW hoone, nagu on näidanud tema nime kandvad kirjed. Kuid pärast tema surma Apollon Caesari kummardamine lõppes.
Amathous
Antiikne Amathouse linn tänapäeva Limassoli lähedal oli oluline linn enne Rooma aega. Pärast Nea Paphose rajamist Rooma halduskeskusena Küprosel hakkas Amathous hääbuma. Ainult senati poolt aastal 22 pKr Aphrodite pühapaigale varjupaiga õiguse andmine säilitas selle olemasolu. Linna väljakaevamist alustati aastal 1975, kui Pierre Aupert ja Ateena prantsuse kool avastasid akropoli jäänused, sealhulgas Ahprodite templi, kristliku basiilika, palee aidad, ning uurisid sadamat. Aphrodite tempel renoveeriti 1. või 2. sajandil pKr, kui ühendati nii kreeka kui ka lähis-ida arhitektuuristiile. Uues struktuuris olid portikus, tsella ja adüton. Hoonete süstemaatiline hävitamine hilisemate asukate poolt teeb struktuuri sisemuse kohta veel täpsema teabe tuvastamatuks. Väljakaevaja ei saa ka kindlaks teha, kas templis asus kultuskuju. Üks eripära on sammastel kasutatud kapiteelide stiil. Need on Nabatea stiilis, mis arvatakse olevat pärit Egiptusest. Erinevalt Aphrodite pühapaigast Palaipafoses ei külastanud palverändurid Amathousi templit. Lisaks templile akropolil on leitud tüüpilise Rooma stiilis kümbla jäänused. Tohutu nekropol ümbritseb linna, lõunaosas suuresti hellenistlike ja rooma matustega ning idas rangelt keiserlike matustega. Kogu linnas on leitud ulatuslikult sadu cippuseid, mis viitavad "jõulisele külaelule, mis oli ilmselt vähem sõltuv polisest kui mujal Küprosel". Teised struktuurid, mis on Amathouses tõendatud, kuid mitte veel avastatud, on Hera tempel ja tempel salapärasele Sevenile Stelaes.
SomaFM
Põhipunker asub San Franciscos.
SomaFM-i statistika näitab, et kuulajaid on olnud 200 riigist. Eestist on seda raadiot kuulatud vähemalt 36 551 korda, mis on kuulamise edetabelis umbes poole peal. Rusty räägib, et põhiline mainstream muusika oli vägagi ülekaalus ja polnud enam midagi kuulata, ta lisab veel, et oli vaja leida alternatiiv ja selles suunas ka edasi arenetud, esimesed kanalid eetris Drone Zone, Groove Salad ja kolmandaks Secret Agent.
Rockwell B-1 Lancer
Ajalugu
B-1B Lancer esmalend toimus 1984 aastal. Alates 1986. aastast andis lennukivalmistaja USA Strateegilistele Õhujõududele üle igas kuus neli lennukit. Viimane B-1B valmis 1988. aastal. Lennukaugus max 12000 km + õhus tankimise võimalus.
Mobiilsidevõrk
Üleandmine
Üleandmine (handover või hand-off) on protsess, mille käigus suunatakse aktiivne kõne ühest kärjest teise. Kui mobiilikasutaja liigub kõne ajal ühest kärjest teise, peab saatja kõne jätkumiseks leidma uue kanali teise tugijaama juures. Üleandmise initsialiseerimiseks on neli peamist tehnoloogiat: suhteline signaalitugevuste võrdlemine, künnisega signaalitugevuste võrdlemine, hüstereesiga signaalitugevuste võrdlemine ning künnisega ja hüstereesiga signaalitugevuste võrdlemine.
Ariège'i departemang
Ariège'i departemang on 2. järgu haldusüksus (departemang) Prantsusmaal Oksitaania piirkonnas. See on saanud nime Ariège'i jõe järgi.
Carlos Vela
Enne seda mängis ta pikka aega Hispaania kõrgliiga La Liga klubi Real Sociedadi ridades. Ta valiti hooaegadel 2011–12 ja 2013–14 Real Sociedadi hooaja parimaks mängijaks. Kahel korral valiti ta La Liga kuu parimaks mängijaks: detsembris 2013 ja novembris 2014.
Koondisekarjäär
2015. aasta CONCACAF Gold Cupi esimeses alagrupimängus 9. juulil lõi ta värava Kuuba vastu. Viimases alagrupimängus 15. juulil lõi ta värava Trinidadi ja Tobago vastu. Turniiri võitis Mehhiko, kui alistas finaalis taas USA koondise.
Čarscviaty järv
Kaldajoone pikkus on 19,2 kilomeetrit. Järves on kaheksa saart kogupindalaga 0,8 km². Järv on termokarstilise tekkega, see asub 5–10 meetri sügavuses orus, mille kaldad on lõunas ja läänes kohati ka 18 meetri kõrgused. Kaldad on madalad, kohati soostunud.
Maamõõl
Taime rahvapärased nimetused on maamööl, maovõlg, krässid ja öörabatsehein. Maamõõla sagedasemad ingliskeelsed nimetused on City avens, Wood avens ja Herb bennet, venekeelne nimetus on Гравилат городской. Maamõõl on ravimtaim.
Kirjeldus
Maamõõla seemned on varustatud haagikestega.
Christian Fuchs
2015. aasta juunis sõlmis ta lepingu Inglismaa kõrgliigaklubiga Leicester City. Hooajal 2015–16 tuli ta Leicester Cityga Inglismaa meistriks. Fuchs sai sellega alates 1998. aastast pärast Alex Manningeri, kes tuli Inglismaa meistriks Arsenaliga, esimeseks Austria mängijaks, kes on Inglismaa meistriks tulnud. Fuchs pikendas Leicester Cityga lepingut veel 2016. ja ka 2019. aastal.
Fabian Schär
Koondisekarjäär
Debüüdi Šveitsi jalgpallikoondises tegi ta 14. augustil 2013 mängus Brasiilia vastu. Esimese värava lõi ta koondises 6. septembril 2013 MM-i valikmängus Islandi vastu.
2012. aasta suveolümpiamängude jalgpalliturniiril kuulus Schär Šveitsi olümpiameeskonda.
Murukera
Murukera (Scleroderma) on puravikulaadsete seltsi kuuluv perekond seeni.
Susanna
2018. aasta seisuga oli see Eestis esinemissageduselt 416. naisenimi. 1. jaanuari 2018 seisuga oli Eestis eesnimi Susanna 283 naisel.
Ühesiirdeline transistor
Ühesiirdelineline transistor ehk ühesiirdetransistor (lühend UJT inglise keele sõnadest UniJunction Transistor) on tegelikult kahe baasiga diood.
Järvamaa mõisate loend
Järva-Jaani kihelkond
pisi|[[Järva-Jaani kirik]]
Koeru kihelkond
pisi|[[Koeru kirik]]